Lav et referat af nedenstående tekst:

Tekst:
- Det var først, da jeg kom på den anden side af båden, at jeg kom til at tænke "gad vide om jeg kan klare det her?", fortæller han. Sådan fortæller Knud Erik Kristensen, som søndag aften uden at tænke sprang i Hou Havn. Her sad en tysk mand nemlig fast under sin båd og var ved at drukne. - Min kone og jeg befandt os på vores båd, som ligger bag det tyske pars båd. Her bliver vi kontaktet af mandens kone, som spørger, om der er nogle af os, som er fridykkere, fortæller han. Knud Erik Kristensen tog hurtigt sin maske med sig og gik over til det tyske pars båd, hvor han sammen med konen og sønnen undersøgte, hvad der foregik. - Jeg springer hurtigt i vandet, men har svært ved at se noget, da der kun er halvanden meter sigtbarhed. Vi kan ikke se, hvordan han sidder fast, men vi får hevet ham op til overfladen, forklarer Knud Erik Kristensen. Det lykkedes Knud Erik Kristensen at få ham fri ved hjælp af en bådshage, hvorefter flere i fællesskab fik slæbt ham ind til kanten og i land. - Mens vi var i gang, havde min kone ringet 112, så redningsfolkene var der og overtog og begyndte at udøve førstehjælp. Tænker på familien Efter Knud Erik Kristensen har gjort, hvad han kunne, begynder han lige så stille og tænke over, hvad der egentlig er sket. - Det er først bagefter, man kom i tanke om tingene, konstaterer han og fortæller, at han undervejs i vandet fik kastet et reb ned til at have rundt om armen, fordi han pludselig kom i tanke om, at han måske ikke kunne træde i vand så længe. Dog tænker Knud Erik Kristensen over især en ting efter hele episoden. - Jeg tænker på familien, som har en far og mand til at være på sygehuset nu. Jeg synes, han var under vandet længe, så jeg tænker meget på dem, erkender han. Politi, redningsfolk og dykkere befinder sig stadig på havnen, da TV2 Nord snakker med Knud Erik Kristensen, så efter noget tid bliver samtalen afbrudt, da politiet igen ønsker at snakke med dagens helt.

Referat:
Knud Erik Kristensen var en af mange, der handlede, da en tysk mand søndag aften sad fast under sin båd.